สวัสดีครับ คุณ..ผมมีอาการดาวน์กึ่งๆจิตตก โดยจะเป็นอาการจิตตกวูบกระทันหัน น้ำตาไหลออกมาเอง ทั้งหมดบอกมา คือ เป็นขึ้นเองโดยไม่ได้มีอะไรที่แย่ๆมากระทบจิตใจ บางทีนั่งดูหนังอยู่ก็เป็นครับ (ทั้งที่ไม่ใช่หนังเศร้า) ขับขี่รถอยู่ก็เคยมีอาการครับมีปัญหาชีวิตบ้างเหมือนการใช้ชีวิตทั่วไป แต่ไม่มีเรื่องไหนที่เป็นเหตุการณ์ร้ายแรง จนทำให้เรารู้สึกว่ามันเป็นปมหรือประเด็นค้างในใจมีอาการมานานแล้วครับ แต่พออายุมากขึ้น (ตอนนี้ 30 ปี) ช่วงพักหลังๆมีอาการถี่ขึ้นเรื่อยๆแต่ระยะเวลาแสดงอาการไม่นานครับ แค่ประมาณ 5-10 นาทีขอบครับผม
สวัสดีค่ะ อาการจิตตก วูบ ร้องไห้บ่อยๆออกมาเองดังกล่าวมานั้น คงต้องสังเกตอาการอื่นๆร่วมด้วย เช่นความรู้สึกหดหู่ ซึมเศร้า เก็บตัว มีพฤติกรรมการกินการนอนที่เปลี่ยนแปลงไปหรือไม่ ซึ่งถ้ามีแค่น้ำตาไหลออกมาเองโดยไม่ได้มีสาเหตุที่มากระตุ้นที่ชัดเจนอาจจะบอกได้ยาก แต่ถ้ารู้สึกว่ามีอาการจิตตก รู้สึกแย่ร่วมด้วย อาจจะเป็นภาวะทางจิต เช่นภาวะซึมเศร้า โรคซึมเศร้า หรือการเปลี่ยนแปลงทางอารมณ์ที่รุนแรงได้ควรสังเกตอาการดังกล่าวไป ถ้าอาการเป็นนานติดต่อกันเกิน 2 สัปดาห์ไม่มีช่วงที่ดีขึ้น ร่วมกับมีความคิดอยากฆ่าตัวตาย ควรรีบไปพบแพทย์เพื่อตรวจประเมินสุขภาพจิตเพิ่มเติมเบื้องต้นพูดคุยกับคนที่ไว้ใจได้เพื่อระบายปัญหาที่มีอยู่ หาสิ่งที่ชอบทำเพื่อเบี่ยงเบนความสนใจ เมื่อมีอาการให้ตั้งสติดูว่าเราเป็นอะไร อารมณ์เกิดจากอะไร และพยายามควบคุมสาเหตุนั้นๆค่ะ